section_heading: Ostalo
paragraph_text: E.N.I. je jedan od rjeđih hrvatskih glazbenih sastava koje su aktivno podržavale ljevičarske i lijevo-liberalne političke opcije i svjetonazore. U predizbornoj kampanji za parlamentarne izbore 2000. zajedno s ostalim, uglavnom rock sastavima, poput Majki podržale su Socijaldemokratsku partiju i ostale stranke opozicije. E.N.I. su također nastupale na trećem gay Prideu u Zagrebu - Zagreb Prideu 2004. kao i u najavama iste manifestacije ističući najpoznatiji slogan gej i lezbijskog pokreta u Hrvatskoj: "Ljubav je ljubav." E.N.I su također obradile prvu mainstream gej pjesmu na Balkanu, popularnu "Retko te viđam sa devojkama" sastava Idoli iz 1980.